**Povzetek revizijskega poročila *Pravilnost poslovanja politične stranke Zveza za Primorsko – ZZP v letu 2015***

Računsko sodišče je izvedlo revizijo pravilnosti poslovanja politične stranke *Zveza za Primorsko – ZZP* v letu 2015.

*Cilj revizije* je bil izrek mnenja o pravilnosti poslovanja politične stranke Zveza za Primorsko – ZZP v letu 2015. Računsko sodišče je preverjalo skladnost poslovanja politične stranke Zveza za Primorsko – ZZP z Zakonom o političnih strankah ter Zakonom o volilni in referendumski kampanji.

Računsko sodišče je o pravilnosti poslovanja politične stranke Zveza za Primorsko – ZZP v letu 2015 izreklo *mnenje s pridržkom*, ker prispevka samostojne podjetnice, ki ga je pridobila v nasprotju z Zakonom o političnih strankah, v 30 dneh od prejema ni nakazala v humanitarne namene, kot so določeni v zakonu, ki ureja humanitarne organizacije.

Računsko sodišče tudi ni moglo potrditi, da je register članov politične stranke Zveza za Primorsko – ZZP pravilen, ker ni moglo preveriti pristopnih izjav državljank in državljanov, ki so vpisani v register članov politične stranke Zveza za Primorsko – ZZP.

Ljubljana, 14. decembra 2016